钦定古今图书集成/明伦汇编/闺媛典/第047卷 > 杨氏女
## 钦定古今图书集成/明伦汇编/闺媛典/第047卷 > 杨氏女

按《崇仁县志》：杨氏女，名如春，邑东门内人。如春年十
五，读书知大义。至正十二年，红巾据邑，执如春，欲污
之，不从。祖母吴氏在旁力护，贼怒，挥刃伤吴臂，家人
怜之，进金帛得脱。如春哭曰：“祖母以我故受伤，是如
春伤之也。纵生于心何安？”遂缢死。里士赵德庄施地
葬淇湖上，邑人袁鸿为著《烈女传》。